ming030890/wiki-yue-high-quality huggingface dataset:
粉嶺

粉嶺（粵拼：fan2 leng5；英文：Fanling）係香港新界北面一個地方。以前係鄉郊地方，家下同上水夾埋做新市鎮。現時係北區核心市區一部份。粉嶺響上水南面，和合石北面，佢東面係聯和墟。

歷史
粉嶺舊稱粉壁嶺，係條圍村來嘅。而條村北面山上面，相傳有塊白如粉嘅石壁，有靈性，所以叫座山做粉壁嶺。因為呢座山咁有靈氣，所以啲人叫佢做靈山。響英國統治新界之後，起咗九廣鐵路，重起埋粉嶺車站。之後沙頭角鐵路亦由呢度伸到去沙頭角。另外重有大埔道（今日粉嶺公路）同沙頭角公路。雖然呢帶係鄉村，但係有咗咁方便嘅交通，呢度變成附近上水、大埔同沙頭角嘅交通樞紐。所以粉嶺附近村民，就響粉嶺東面夾份起咗個聯和墟做買賣。

交通
粉嶺係北區交通工具其中一個出口，最主要嘅係粉嶺公路同大窩西支路，同大埔、林村連接。無論巴士定火車都係用呢兩條路出市區，而其中交通最方便嘅係華明邨同聯和墟，北區有九成巴士線都經嗰度。
粉姬木屬

粉姬木屬（粵拼：fan2 gei1 muk6 suk6，學名：Zenobia）係杜鵑花目杜鵑花科嘅一個屬。
糕餅

糕餅（粵拼：gou1 beng2；英文：confection），又叫菓子或者蛋糕仔，泛指一啲富含糖份同第啲碳水化合物嘅細細嚿嘢食，多數都係由糖、大米同麵粉整出嚟。
糕餅因為細嚿得滯，通常唔可以食飽肚，所以成日俾人攞嚟做甜品。一般可以分做糖同西餅兩種。
糖兄妹

糖兄妹係香港歌唱組合，2008年出道，成員包括結他手「糖兄」潘雲峰（Sebastian）同埋主音「糖妹」黃山怡（Kandy）。
糖

典型糖放大圖。
糖（音「堂」；粵拼：tong4）係甜味嘅嘢食，亦係調味品，化學成份係醣，諸如葡萄醣、菓醣、蔗醣等。
一般聯想起糖，就係蔗汁提煉出蔗糖，但亦有其他如蜜糖等等。

飲食
睇埋：癡肥同體重管理
攝取太多糖份會引致癡肥等嘅問題，提升好多種嚴重疾病嘅機會率。有見及此，有唔少研究者都著力研究點樣先可以鼓勵人唔好飲同食太多糖份，希望幫佢哋取得個平衡。
根據世衞喺 2015 年出嘅指引，無論係乜嘢年紀同性別，一個人每日攝取嘅卡路里當中應該要有少過 10% 嘅源自額外糖—額外糖包括加落食物同飲品嗰度嘅單醣同雙醣，以及蜜糖同果汁入邊自然存在嘅糖:p 4。
具體啲噉講，一個普通大人一日大約要食起馬 2,000 - 3,000 卡路里，一個每日食 2,000 卡路里嘅大人，每日只可以食 200 卡路里嘅額外糖，呢個數值大約相當於 12 茶羹嘅糖。

簡史
遠古人最已知蜜、生果、稻米等，係有甜味。最早嘅糖，係飴糖，卽麥芽糖，由米同麥芽而成。所以糖字跟米部，亦有其源。

語文
糖係文獻中，亦寫餹。
粵語小知識
糖呢隻漢字喺粵語裡邊有兩種讀法，用唔同讀法意思可以幾唔同：
粵拼：tong4 / 「唐」—又或者叫糖份，調味料一種，通常以白雪雪嘅粉末或者方塊嘅形式出現，可以加落食物度提供甜味。
粵拼：tong2 / 「躺」—零食一種，以糖份做主要成份，通常會加啲色素落去，令佢哋望落五顏六色噉，更加受細路仔歡迎。
糖冬瓜

糖冬瓜係用糖霜醃嘅冬瓜肉，傳統上亦係農曆新年全盒其中一樣嘢食，寓意「好頭好尾」。
糖塔

糖塔係潮州嘢食，用食糖整成風水塔型，放上神檯供奉，供奉完就可以用嚟煮糖水分畀成家人食。
糕昇

Gold sink（粵拼：gou1 sing1，粵音假借：糕昇），又可以譯做金槽，係指電子遊戲當中俾玩家花費虛擬錢嘅活動。
喺一隻典型嘅網上遊戲入面，玩家可以用做任務等嘅方法賺取虛擬錢，但噉樣會造成遊戲世界嘅貨幣供應上升，而如果隻遊戲容許玩家之間交易，好可能會出現通脹嘅現象，於是遊戲設計師就喺遊戲當中加入一啲俾玩家消耗虛擬錢嘅活動，例如係俾玩家由 NPC 嗰度買遊戲道具，令總體貨幣供應下降返，令物價維持穩定嘅水平。
糕昇對管控虛擬經濟嚟講好重要。
糖尿

糖尿病（英文：Diabetes mellitus / diabetes）係一種代謝性疾病，患者長期處於高血糖水平。除咗高血糖，糖尿病嘅症狀重包括：尿頻、頸渴同埋大食。如果唔理，糖尿病會引起好多嘅併發症。急性並發症包括糖尿病酮症酸中毒同埋非酮症高滲性昏迷。嚴重嘅慢性並發症包括心血管疾病、中風、腎衰竭、腳部潰瘍同埋壞眼。
糖尿病嘅成因主要有兩個，一係由於胰腺唔能夠產生足夠嘅胰島素又或者細胞冇對身體產生嘅胰島素作出必要嘅反應。糖尿病主要有下便三種：
糖尿嘅預防同治療最緊要嘅係健康飲食、體育運動、唔食煙同埋維持正常體重。另外，血壓嘅控制同埋腳部嘅護理同樣重要。一型糖尿需要打胰島素，二型糖尿就需要食藥，唔一定要打胰島素。胰島素同埋一啲口服藥物會引起低血糖。減肥手術對嗰啲肥胖嘅二型糖尿病人好有效。大肚糖尿通常喺老母生咗臊蝦之後就會自己好返。

概要
一型糖尿係由身體唔能夠產生足夠嘅胰島素引起。呢類型嘅糖尿病以前叫做『胰島素依賴性糖尿病』，英文縮寫係『IDDM』，病因重未研究清楚。
二型糖尿係由身體抗拒胰島素開始，亦即細胞唔能夠正確識別同埋響應胰島素。隨著病情嘅發展，慢慢可能出現胰島素嘅缺乏。呢種糖尿病以前叫做『非胰島素依賴性糖尿病』，英文縮寫係『NIDDM』，佢嘅成因係因為肥胖同埋缺乏運動。
大肚糖尿，係第三種主要形式嘅糖尿病，佢發生響冇糖尿病往史嘅大肚婆身上，但係患者卻出現高血糖水平。
羅拔華波爾

羅拔華波爾（英文：Robert Walpole，1676年8月26號—1745年3月18號），係英國頭一位首相，1721年到1742年上任，嚟自輝格黨。
羅摩

羅摩（lo4 mo1，梵文：राम、Rama），係印度史詩《羅摩衍那》嘅男主人公，後嚟做咗印度教崇奉嘅神。
喺《羅摩衍那》入面，佢既係一個落難王子，又係一個戰勝艱難困苦嘅英雄形象。佢作為長子，本應繼承王位，但由於羅摩嘅異母企圖擁立自己個仔為王嘅陰謀，羅摩反而畀人流放14年。隨同王子一齊出發嘅侍從，就淨係得老婆悉多同細佬羅殊曼那王子，而喺森林入面老婆悉多又畀羅刹王劫走，好彩有神猴哈奴曼幫手，先可以消滅咗羅刹救返悉多，返返去京城做國王。信奉羅摩嘅派別認為，只要虔信羅摩，默念佢個名，就可以得到解脫。
羅拔阿基費斯加

羅拔阿基費斯加（意大利文：Robert Acquafresca，1987年9月11號—）係意大利一個男足球員，喺拖連奴度出世，司職前鋒，而家[咩時候？]幫緊瑞士球會錫永踢波。

威水嘢
呢節要加長。
羅拔高華

羅拔高華（Robert Kovač，1974年4月6號—），係一個喺西德西柏林出世嘅克羅地亞足球員，依家已退役。
羅振峰

羅振峰（Vincent Law，1995年—），係香港男藝人，2020年憑住參與ViuTV搞嘅真人騷選秀《全民造星III》而出名。

簡歷
羅振峰喺美國康奈爾大學（Cornell University）食品科學系畢業，畢業後返咗香港。
2020年，羅振峰參加ViuTV搞嘅真人騷選秀《全民造星III》，順利打入五十強，不過去到四十強資格賽嗰陣，雖然佢臨場表現幾好，但要按照賽制跟表演前各組員投淘汰票嘅結果而淘汰咗佢，做咗呢輪比賽頭一位被淘汰者。
羅拔路易史提芬生

羅拔路易史提芬生（英文：Robert Louis Stevenson，1850年11月13號—1894年12月3號），係蘇格蘭作家，最出名作品係小說《金銀島》。
羅拔魯賓遜

羅拔魯賓遜（英文：Robert Robinson，1886年9月13號—1975年2月8號）係英國嘅化學家，喺1947年因為對植物生物鹼嘅研究而攞到諾貝爾化學獎。
男人之苦

《男人之苦》係香港無綫電視製作嘅電視劇。
申龍

申龍客車，中國一間巴士製造廠，總部喺上海。
申龍電梯，中國一間𨋢製造公司，總部喺蘇州。
申龍電梯

（簡化字：申龙电梯，英文：Seloon Escalators）係中國一間負責設計，賣同整、安裝、服務於一身嘅現代化𨋢公司，喺1992年成立，位置喺蘇州汾湖高新技術產業開發區莘塔申龍路55號。呢間電梯負責出自動𨋢、扶手𨋢部件嘅單位。
甴曱屎

甴曱屎，又叫雀斑，係種皮膚上嘅深色斑點，通常喺塊面度，白種人比較常見。
男中音

男中音（英文：baritone）係指音樂領域A2－A4嘅聲部，通常兼備有男高音同男低音嘅音質，既亮堂、柔潤，又莊重、沉著。
申花聯城合併

申花聯城合併係發生喺2007年2月，中國足球超級聯賽開賽前嘅一次大事。上海申花足球俱樂部同埋上海聯城足球俱樂部兩間中超足球會，通過收購形式合併做上海申花一間，上海聯城自此不復存在。

概況
2007年初，足壇出現咗上海聯城擁有者、著名商業家朱駿準備出資收購上海申花嘅消息。之後兩間足球會發出合併公示，聯城重正式向中超聯賽委員會提出退出參加跟住落嚟嘅2007賽季比賽嘅申請，到2月10號中國足協同中超聯賽委員會收唔到反對意見，正式批准雙方合併。

人員
原申花嘅投資方被收購後，退出咗新足球會，而原本上海聯城嘅擁有者朱駿就做咗新申花嘅主席。聯城嘅主教練吉梅內斯做咗新申花嘅主教練，原申花嘅主帥吳金貴最初被派去海外進修，不過賽季後期最終接替咗吉梅內斯嘅位置。

影響
由於兩支足球會原本都係中超球隊，雙方陣容本來就相對完整，合併造成新申花人員嚴重過剩，球隊被外界戲稱為「魔獸」。而好多原本兩隊嘅球員就因此陷入冇波踢嘅境地，而且由於已經錯過咗中國足球轉會嘅期限，大多數都唔能夠喺嗰個賽季轉會。於是好多原本已經入咗一線隊嘅球員，又俾人放返預備隊。賽季中期，申花重將一部分球員外借到新加坡聯賽遼寧廣原。
喺2008年季前轉會時，申花一口氣將47名球員掛牌，係多年中國足球轉會之最。最後其中十幾名球員搵到租借或者轉會嘅目標，略為舒緩足球會人員過剩嘅情況。
足球會合併之後，朱駿選擇將原本上海聯城嘅參賽資格直接註銷，而冇轉讓畀據聞出價1200萬嘅重慶力帆，成為中國足壇極少見嘅直接解散頂級足球會嘅事例。
申訴專員公署

申訴專員公署（英文：Office of the Ombudsman）係香港政府嘅其中一個法定機構，負責處理同解決因為政府部門同公營機構行政失當而引起嘅問題，直接向行政長官負責。依家個申訴專員係劉燕卿。
申鉉碻

申鉉碻（韓文：신현확／Shin Hyun-hwak，1920年10月29號—2007年4月26號），號干湖，係大韓民國嘅政治人、生意人。喺1979年去到1980年期間，佢俾總統崔圭夏任命做第13任國務總理。
申訴專員

申訴專員（ombudsman）指一個由政府（無限定係行政定係議會）任命嘅官員，代表公眾利益去調查由市民畀佢有關行政嘅投訴，並嘗試作出調解。一般接受投訴嘅範圍包括行政，而唔包括政策制訂同埋議會所態。向申訴專員係唔使畀錢嘅。
申訴專員亦可以由非政府組織或公司去委任，主要係接受使用者，顧客或職員投訴，查吓組織或公司本身有乜行政失誤。

糾正錯誤
如果申訴專員發現投訴成立，即係有行政失誤，佢會要求犯錯部門改過，又或者公開糾正建議。視乎唔同地方嘅法律，政府可能要賠錢。申訴專員通常冇權基於投訴而去告犯錯官員，呢嗰有審裁角色類似古羅馬嘅保民官，傳統上喺民主選舉產生嘅官員擔任審裁。

獨立運作
由申訴專員處理投訴嘅好處係，申訴專員係獨立機關而唔係政府部門成員，亦極冇可能喺離任後入去政府部門度做，避免自我檢討中嘅利益衝突，不過視乎政治制度同人事任命過程，有時申訴專員嘅獨立性會成疑。
申訴專員唔係政府部門人員，就算佢係前任官員，都冇可能對每個政府部門嘅運作都理解得透，所以唔單只專員人選並唔容易，而且要調查有合理進度，點都要得到行政部門配合。因此申訴制度喺唔同國家有唔同嘅效果。
紅河三角洲

紅河三角洲係紅河出海口嘅三角洲，喺越南北面，範圍包括河內、海防兩個直轄市，同埋北寧、河南、海陽、興安、南定、寧平、太平、永福九個省。
紅河邊紙皮石之路

紅河邊紙皮石之路（越南文：Con đường Gốm sứ），又譯紅河沿岸陶瓷之路，係越南河內紅河西岸堤圍上一幅紙皮石壁畫。壁畫用瓷片砌成，長約4公里。
其中一橛

歷史
《河內新報（越南文：Hà Nội Mới）》嘅阮秋水（越南文：Nguyễn Thu Thủy (họa sĩ)）諗到將紅河堤圍用紙皮石整成壁畫。佢呢條橋贏咗2008年嘅裴春派獎。
2010年10月5號，健力士世界紀錄職員check過，確認紅河邊紙皮石之路有3,850米長，總面積6,950平方米，係世界上至大嘅陶瓷紙皮石裝飾，頒授健力士世界紀錄證書。
紅油抄手

紅油抄手係四川同重慶一帶一味小食，屬於川菜系。紅油係指辣油，而抄手就係四川話入面嘅雲吞。
紅海束毛藻

（學名：Trichodesmium erythraeum）係顫藻科束毛藻屬嘅藻類植物，喺南中國海、東海同埋紅海範圍都搵到。
由於佢嘅個體好細粒，加上可以夾埋一堆成群而好易引發赤潮嘅因素。喺海上冇風兼熱天時，好易將海水染紅，甚至會產生H2S嘅毒素。
紅河哈尼梯田

紅河哈尼梯田（粵音：hung4 ho4 haa1 nei4 tai1 tin4）係喺中國雲南嘅一笪梯田，喺2013年畀聯合國教科文組織列入世界遺產。
紅海

紅海（粵拼：hung4 hoi2；阿拉伯文：البحر الأحمر‎；希伯來文：יַם סוּף‎；法文：Mer Rouge；英文：Red Sea）係非洲東北面同阿剌伯半島之間嘅海，東南面連住亞丁灣同阿剌伯海，西北面經蘇彝士運河去地中海。呢個海喺1869年嘅蘇彝士運河開通咗之後，重變咗大西洋、地中海同印度洋之間嘅交通要道。另外，呢個海係世界上最鹹嘅海。

名
喺國際空間站航拍嘅紅海。從地中海東南邊嘅蘇伊士運河開始，一直去到亞丁灣嘅海口嗰頭。
鑒於「紅海」嘅名係點嚟，而家有好幾個講法：

「啡紅色嘅水」
内文：紅海束毛藻
由於地中海入面有好多紅色嘅海藻響度，所以嗰度啲海水睇落去好似啡紅色噉。所以「紅海」嘅名就係噉嚟。

方位
有啲學者就話個名係從改名嗰位嘅人用方位（話南邊或西邊）嚟做名，因為阿剌伯國家好多民族都用咗顏色嚟頂住方向嘅傳統習俗。

敘述
紅海嘅海底
紅海其實就係東非大裂谷北邊陷落咗嘅一個地方，係西北偏北-東南偏南嘅延長嘅狀態，好似條長嘅蝸牛噉，北邊嘅蘇彝士灣同埋阿喀巴灣就好似條蝸牛嘅觸角噉夾住個西奈半島。其中南北嘅距離差唔多2000㎞到，最長嗰度去到2250㎞。而闊度方面，最闊嗰度有355㎞。而水深方面，平均深度490m，最深可以去到2211m。另外，呢個海水睇落去好似啡紅色噉。

所謂「最鹹嘅海」
紅海之所以話係最鹹嘅海，係因為佢嘅含鹽量去到41——42‰，而部分海底甚至超過270‰，幾乎達到飽和溶液嘅濃度，係一般海水嘅平均含鹽量（35‰）嘅8倍到。加上嗰度係熱帶同亞熱帶嘅沙漠地區，氣溫比較高，海水嘅蒸發量比較大，而且佢嘅年平均降水量都唔夠200mm。加上附近又冇河流流入呢度。所以喺通去大洋嘅水路嗰度有石林島同水底岩嶺，唔單止大洋入面稍微淡嘅海水好難入嚟，相反比較鹹嘅紅海啲水都好難流到出去。有科學家研究過海底嗰度重有幾個大嘅帶有岩漿嘅熱窿響度。由於岩漿加熱咗周圍嘅岩石同海水而出現咗深層海水嘅水溫重高過表面嘅海水溫度。所以比較熱辣辣嘅深層海水去到海面之後重加快咗蒸發而搞到鹽嘅濃度好高。所以點解紅海啲水話重犀利過其他地方嘅海水。
紅河縣

紅河縣係中國雲南紅河一個縣，總面積2034平方公里，人口27萬。
異牟尋

異牟尋（粵音：ji6 mau4 cam4），係南詔嘅第六代「詔」（王或者首領噉解）。佢係閣邏鳳個孫，鳳伽異個仔，喺779年至808年在位，諡號係孝桓王。
異獸戰

《異獸戰》係套美國電影，2004年喺香港上畫。
異翅亞目

異翅亞目（學名：Heteroptera）係昆蟲綱半翅目下面四個亞目其中一個，包括各種椿象，大約有超過4萬個物種。
異絲豆屬

異絲豆屬（Akschindlium ），係豆目豆科蝶形花亞科嘅其中一個屬。
異空戰士

《異空戰士》（Edge of Tomorrow）係2014年美國科幻電影，由湯告魯斯、艾美莉賓特、帕士頓、基克葛利、德高米亞邁碩、夏綠蒂萊莉、祖納斯岩士唐、法蘭茲佐瑪主演，德格里文執導。故仔係講地球擋住外星人入侵嘅部隊入面，有位戰士發現自己有無限次「回帶」嘅機會。
異端

異端（英文：Heresy）係一個宗教入面同正統教派唔一樣嘅思想同學說，喺基督教、猶太教、伊斯蘭教都有出現。
異能仨

《異能仨》（Glass）係一部2019年美國超級英雄驚悚電影，由禮切沙也馬蘭做導演、監製、編劇，呢套片係沙也馬蘭之前拍嘅電影《不死劫》（2000年）同埋《思·裂》（2016年）嘅續集。主演係布斯韋利士、森姆積遜、James McAvoy、Spencer Treat Clark、Charlayne Woodard、安雅泰萊采兒。
美蘭妮亞

美蘭妮亞侵：美國第50任第一夫人，前南斯拉夫人。
美蘭妮亞·格力高：意大利水球員。
美蘭妮亞·阿爾比亞：瑞士花式溜冰員。
美華工業中心

美華工業中心（英文：Merit Industrial Centre）係香港九龍土瓜灣一棟工業大廈，喺土瓜灣道94號，近住九龍城碼頭。

簡介
美基工業大廈分A座，B座，樓高12層。

事跡
1986年拍嘅《英雄本色》就係喺美華工業中心停車場取景，2022年嘅《IT狗》重返停車場取景，向電影致敬。
美蓮大廈

美蓮大廈響澳門半島花地瑪堂區永添街、市場街、永華街、馬場東大馬路同菜園街，係屬於房屋局嘅經濟房屋。

意外
2016年5月上旬，美蓮大廈第三座十二樓一個單位，懷疑被人縱火；司警接手調查之後，同報案人士了解情況，得知仍住響事發大廈十二樓一個單位，案發晚黑九點零五分搭𨋢返屋企時，目睹兩個神色慌張嘅十幾歲少年，擒擒青搭另一部𨋢走，期間聞到有燒燶嘅味；報案者睇吓發現當時地下有一包紙巾，重有燒燶嘅痕跡，自己門口出面亦有紙皮箱被燒着，即刻報警處理。火警響消防到場之前已經救熄。
2016年5月17號凌晨，司警響街到拉咗兩個涉及呢單縱火案嘅十五歲少年，佢哋分別姓何，初一學生；姓周，報稱響餐廳做嘢。調查期間，少年承認去十樓搵佢朋友之後因為覺得無聊，姓何青年話因貪玩同姓周青年借咗個打火機之後，用打火機燒着走廊嘅紙皮，並唔係同人結怨，但係着火之後覺得好驚，就馬上救熄啲火之後逃離現場。兩個人已經觸犯造成火警、爆炸同埋其他特別危險行為罪名，會被送去檢察院處理。
2018年3月25號朝早九點廿六分，美蓮大廈第三座二樓一個單位火燭。消防局出動多架消防車去到現場，響出邊見到二樓一個單位有煙冒出，消防員出動雲梯車開咗一條喉筆響出邊射水。消防煙帽隊就入火燭嗰層，現場濃煙密佈，成功搵到火燭單位，救出兩個分別係六十三同五十九歲嘅兩公婆屋主，但係女屋主懷疑自己救火嗰陣燒傷右手尾指同無名指，而男屋主就吸咗濃煙唔舒服。同時響火燭嗰層同其他層數協助其他住戶逃生，三十個左右嘅住戶自行疏散到街到。消防員駁喉入去火燭單位，發現其中一間房入邊有嘢燒緊，開喉將火救熄。屋主大約十歲同四歲嘅男外孫響火燭嗰時走佬都吸咗濃煙唔舒服，響白車到接受護理之後要送到醫院。火燭隔離單位嘅一家四口懷疑都係吸咗濃煙唔舒服，六個受傷同唔舒服嘅人由多架白車送到山頂醫院治理，冇咩大事。現場一度有人話火燭單位間房嘅電器又或者插蘇火燭，燒到衣櫃同雜物之類嘅嘢。消防員調查火燭原因，發現火燭間房入邊一個衣櫃同雜物燒到爛嗮，間房同個廳天花燒到黑嗮，經過調查，初步排除係電器又或者係插蘇搞到火燭。最後經過了解，當時只有男女屋主同兩個男外孫響單位到，四歲男外孫自己話曾經響房到玩打火機，消防員懷疑係四歲男仔玩火搞到火燭，通知司警局到場調查。司警接報到場調查，初步相信係四歲男仔玩火機搞到火燭，由於四歲男仔未到刑事歸責年齡，案件交畀調查科跟進。
美蘭

美蘭係中國海南海口一區，面積553平方公里，人口45萬。
美華大廈

美華大廈（May Wah Building）係香港一座街角唐樓，喺灣仔莊士敦道164-176號，近灣仔道，1963年起好，發展商係吳多泰嘅鴻星營造。
美菲戰爭

美菲戰爭係1899年到1902年嗰陣美國同菲律賓第一共和國打嘅戰爭。先前菲律賓爆發革命擺脫西班牙管治而獨立建國，但西班牙因為打輸美西戰爭而將菲律賓割讓畀美國，美國接收菲律賓嗰陣就同當地人發生衝突，最後美國打贏咗，菲律賓變成美國屬地，即美屬菲律賓。
聖墓大殿

聖墓大殿，當地人叫復活堂，係喺以色列耶路撒冷各各他山嘅一座教堂，由天主教會、希臘正教會同亞美尼亞使徒教會[暫譯]共同管理，相傳係耶穌基督被釘十字架同被埋葬嘅原址。
聖士提反女子中學

聖士提反女子中學（St. Stephen's Girls College）係香港一間中學，由英國海外傳道會嚮1906年創辦。
聖士提反女子中學原址嚮中環堅道27號，因為1918年汕頭大地震受損。嚮1923年搬去上環半山區列堤頓道2號。校舍已經列為香港法定古蹟。嚮香港日治時期曾經由日軍佔用，做過間諜訓練中心。
聖士提反女子中學附屬小學

聖士提反女子中學附屬小學（英文：St. Stephen's Girls' Primary School）係香港一間津貼小學，喺香港島半山區柏道33號，係聖士提反女子中學嘅附屬小學，兩個校園連埋一齊。
聖士提反堂中學

聖士提反堂中學（英文：St. Stephen's Church College）係香港一間資助男女中學，嚮香港島西營盤薄扶林道62號，1968年創校。
聖士提反灣水上活動中心

聖士提反灣水上活動中心（英文：St. Stephen's Beach Water Sports Centre）係香港一個水上活動中心，喺香港島赤柱聖士提反灣泳灘側邊，由康樂及文化事務署管理。

簡介
聖士提反灣水上活動中心座落香港島南區嘅赤柱半島。中心面向赤柱灣，對岸係舂坎角半島，係進行水上活動嘅理想地點。赤柱灣面向西南方，喺灣嗰度可以遠望南丫島。喺夏天，當西南風吹得清勁嘅時候，灣內風高浪急，最適宜進行技術較高嘅課程。入秋之後，風向轉為東至東北，灣內嘅海浪較為平靜，令到初學者容易掌握入門技術。
聖士提反灣泳灘

聖士提反灣泳灘，香港泳灘之一，喺赤柱聖士提反灣，黃麻角徑，英文叫St. Stephen's Beach。行政上歸南區。設施有泳灘、燒烤場。歸康樂及文化事務署管。
聖士提反書院

聖士提反書院（英文：St. Stephen's College）係香港一間中學，喺赤柱東頭灣道22號，喺1903年創校，赤柱校舍1930年起好。1929年起嘅書院大樓喺2011年做咗香港法定古蹟。
聖多明各

聖多明各（西班牙文：Santo Domingo），又叫聖多明哥，係多明尼加首都。
紅漿果

紅漿果係一首波蘭民歌，講一個有錢但係醜樣嘅女仔想搵男朋友。通常波蘭人會喺結婚嘅時候唱呢首歌。
紅燒

紅燒係種煮食（尤其係肉食）嘅方法，用長時間去炆煮，味比較濃，而唐人嘅紅燒多數都會用到豉油同糖去調味，濃油赤醬。
紅海灣

紅海灣（英文：Hunghai Bay）係中國廣東一灣，喺大星山到汕尾城區西南之間。個灣向南開口，開口好闊。大清時歸惠州府海豐縣內。
紅渦蛺蝶

紅渦蛺蝶（Diaethria clymena）係蛺蝶科下嘅一種蝴蝶。
紅燈山

紅燈山即係靠背壟山，係採石山東邊嘅一個山仔，嚮靠背壟道遊樂場附近。紅燈山四通八達，去到樂民新邨同常樂街、土瓜灣前天光道警察宿舍、水塘山咁。嚮舊啟德機場年代，紅燈山上安有燈塔，夜晚閃紅色光，所以叫做紅燈山。
紅燈山係晨運熱點之一，山頂可以睇晒舊啟德機場全景。

開槍事件
2009年3月17號，一個30歲警察嚮紅燈山遇襲，連開兩槍，一個南亞露宿者不治。區內居民話個怪客佔據紅燈山已經1年幾。嚮樹幹上面以尼泊爾寫字條，指有人會死，家人應節食，疑似死亡預告。記者所見案發後個處留低一張斷腳木椅、一堆蘋果、梨同橙，5個黑色垃圾膠袋當衣櫃掛嚮樹上面，離空地20米，袋裏面有籃球同衫。
區議員楊永杰話，接過5宗投訴指個怪客滋擾居民，而職員曾到場影相存檔，兼要求房屋署跟進，保障晨運居民安全。投訴講露宿者嚮山上面叫囂、露天煮食、小解咁。
紅海灣經濟開發試驗區

紅海灣經濟開發試驗區係中國廣東汕尾一區，面積88平方公里，人口9萬。
紅海龜

《紅海龜》（粵拼：hung4 hoi2 gwai1，日文：レッドタートル ある島の物語）係知步里工作室出嘅動畫作品，由Michaël Dudok de Wi執導同埋編劇，2016年6月2號喺法國上畫。
紅海欖

紅海欖（粵拼：hung4 hoi2 lam6；學名：Rhizophora stylosa）係紅樹科紅樹屬入面嘅一個常綠喬木或灌木嘅品種。喺中國嘅海南島、廣東、廣西同臺灣、柬埔寨、越南同馬來群島地區、大洋洲嘅北邊、加拿大嘅昆士蘭州入面先至可以搵到佢。呢樖樹係海岸防護樹種。

用途
呢樖嘢嘅樹皮有單寧響度。既可以入藥，又可以用嚟做染料。
紅清真寺

紅清真寺喺伊斯蘭堡嘅位置，衛星相由美國太空總署提供。
紅清真寺（Lal Masjid ，烏都文（Urdu）: لال مسجد），又叫做拉爾清真寺，多數譯做紅色清真寺，係喺巴基斯坦首都伊斯蘭堡嘅一間清真寺。呢間清真寺以信奉回教激進派薩拉非主義（Salafism）為主，由拉什德（Ghazi Abdul Rasheed）同阿齊茲（Maulana Abdul Aziz）兩兄弟掌管，兩個人都係激進神學生組織嘅精神領袖。佢哋宣揚塔利班式嘅價值觀，喺阿富汗接壤邊境部落地區深得民心，所以巴基斯坦政府一直唔敢郁佢。但喺美國壓力下，巴基斯坦政府終於武力鎮壓佢哋，咁佢哋就用一連串嘅暴力來反擊，包括自殺式炸彈。由於呢一連串暴力事件都係圍繞呢間清真寺發生，令呢間寺成為國際新聞焦點

背景
紅清真寺舊主持阿不杜拉（Maulana Abdullah），同巴基斯坦最長期嘅獨裁者齊雅哈克將軍（General Zia-ul-Haq）係老友。阿不杜拉畀人暗殺後，間寺就交畀佢兩個仔拉什德同阿齊茲。
阿不杜拉至出名係成日講發動聖戰。1980年代，蘇聯入侵阿富汗，寺訓練戰士同蘇聯軍搏過。當時巴基斯坦來講，唔係乜壞事。巴基斯坦軍情處（Inter-Services Intelligence）重響寺隔籬設總部，幫手訓練戰士。紅清真寺同軍情處兩便嘅人好密切。呢個時候間寺亦變成極端回敎徒中心。
間寺到兩個仔手，佢哋同基地組織（Al Qaeda），拉登好老友。2000年，聖戰重係巴基斯坦國策。2001年9月11號，基地組織襲擊美國，巴基斯坦轉向反恐之戰，間寺否認同基地組織有關。不過佢哋冇耐就轉移向美國發聖戰，同總統穆沙拉夫（Musharraf）反咗面，多次號召人去暗殺佢。
紅海行動

《紅海行動》（英文：Operation Red Sea），係一齣中華人民共和國嘅電影，佢係據2015年也門撤僑行動嘅真人真事所改編。博納影業出品，由林超賢執導，2018年上映。
張譯、海清、黃景瑜、杜江同蔣璐霞等主演；張涵予特別演出；任達華、王彥霖、王強、霍思燕同蔡潔友情客串。2018年2月16號（大年初一）喺中國大陸上映；2月18號（大年初三）喺星加坡上映；2月22號（大年初七）喺澳洲、紐西蘭、斐濟等地上映；2月23號（大年初八）喺美國、加拿大等地上映；3月1號，喺港澳出台上映；3月2號，喺英國上映。
興部町

興部町（日文：興部町／おこっぺちょう Okoppe-chō）係日本北海道鄂荷次克綜合振興局紋別郡嘅一個町。興部町喺2023年3月31號人口有3,558人，總面積有362.54平方公里（139.98平方英里）。
興都庫什山脈

興都庫什山脈，係中亞嘅一條山脈，主要穿過阿富汗，亦穿過少少巴基斯坦，長約莫800公里。
舉中指

舉中指係握住拳頭伸出中指嘅手勢，響西方同亞洲部份地方嘅文化裏面，呢個手勢帶有人身攻擊含意，係粗口手勢。響廣東文化，呢個手勢意思等同「屌你」，皆因伸出嚟嘅中指好似陽具咁。
舉人

舉人既意思係「被薦舉之人」。論語有提及舉人既要求，子曰：「君子不以言舉人，不以人廢言」，意思係因為「有言者」唔一定有德，所以君子唔會因為一個人把口啷過油，識講好話，就舉薦佢，亦都唔會因為一個人德性有缺點，就唔聽佢講得啱既話，舉薦既時候，需要同時觀察被舉薦既人既言、行。以依家既講法就係身體更誠實，所以要揀啲言、行都得既人。因為漢朝既時候，會用公家既馬車去接送應舉既人，所以之後「公車」就變成入京應試既舉人既稱呼。例如甲午戰爭失敗之後，康有等人聯同各省喺京城會試既舉人聯名上書，叫「公車上書」 。
喺漢朝既時候，未有考試制度，朝廷需要人才，就由郡國守相（郡既郡太守同王國既國相）薦舉賢才（分賢良方正同孝廉二科）去做官，而嗰啲被舉薦既人，就叫做「舉人」。 註：當時實行既係「郡國並行制」，又叫「郡國制」，所以有太守，亦有國相。隋煬帝喺公元605年（大業元年）設立進士科取士既制度，係以後既科舉考試既雛型。隋朝科舉科目分為秀才、進士、俊士、明經四科。
去到唐朝，可以去考進士既人就叫做舉人。唐朝既科舉分為每年舉行既常科，同埋皇帝臨時設置既制科兩類。不過唐朝俾新科進士既官職遠較過後代進士，類似依家既基層公務員入職考試。
宋朝亦都係叫可以去考進士既人做舉人。宋朝對科舉制度做咗好多改革，制度更加完善，考官同考生出貓既機會大減。去到公元973年（宋太祖開寶六年），考到進士既人一律都要經過由皇帝親自主持既最後一關殿試，名次亦都係由皇帝親自決定；由嗰陣時開始，進士都係「天子門生」，唔再係考官既門生。宋朝亦都確立咗，凡係喺殿試嗰度攞到進士既，都有官做，唔需要再經過吏部既考試，一般最少都有個七品既知縣做。
明朝基本上係用宋制，不過就有咗啲改革，而清朝就沿用明制。喺清朝，考到鄉試合格既人就叫做舉人，而民間亦都會叫舉人做「老爺」。魯迅既《阿Q正傳》亦都有提到「…… 聽的人都嘆息而且快意， 因為阿Q 本不配在舉人老爺家裡幫忙， 而不幫忙是可惜的…… 」。
直到清朝末年，慈禧廢除咗科舉制度，呢個制度總共存在咗大約1300年，總共產生咗大約700位狀元。從唐朝到清朝既進士占總人口數既比率，大約係千萬分之三十一到千萬分之六百四十七之間，由此推算，喺呢段時間產生咗超過10萬位進士、幾百萬位舉人。
舉手

舉手係種動作，將一隻或者兩隻手舉到高過自己個頭，有好多唔同用意，譬如喺一班人當中投票表決，可以用舉手去識別唔同立場。
礦石

礦石（粵拼：kwong3 sek6）即係包含礦物（尤其係有用金屬）嘅石頭，通過採礦同冶煉就可以將入面嘅礦物攞出嚟。
示拿

示拿（粵拼：si6 naa4；英文：Shinar / Sennar）係舊約聖經對米索不達米亞南部嘅稱呼。
礬

礬係化學物質，係雙硫化物結晶。一般係跟以下結構M+2SO4·M3+2(SO4)3·24H2O 。M+代表鹼金屬，好似鋰，鈉，鉀，銣，銫咁。而M3+就係三價金屬，好似鋁，鉻同鐵咁。而銨離子(NH4+)都可以響呢個位出現。
呢隻鹽係用來染料或者其他工業製作。佢溶響水，味又澀又酸又甜。用石蕊來試係酸性。結晶係正八面體。加熱會熔，再熱啲，裏面嘅水份子就走面出來，舊鹽會起泡同脹晒，最後變成一堆粉，唔再係晶體。
明礬係最常見嘅礬。
維基同享有多媒體嘅嘢： 礬
示巴女王

示巴女王據希伯萊聖經所載係示巴國之女王，來見以色列國所羅門王並做生意，及後並且驅續回國後，生咗佢骨肉。史學家多認為示巴國喺今日也門，然而有無示巴女王則成疑。
猶太教、回教以及埃塞俄比亞，皆另有論述，示巴女王傳說，喺西亞較為重要。
礦物質

礦物質，又叫無機鹽、膳食礦物質，除咗碳、氫、氮氧之外，係生物生存必需嘅化學元素之一，佢構成人體組織、維持正常生理功能、生化新陳代謝、生命主要元素，約佔人體體重4.4%。礦物質分為巨量礦物質同微量礦物質兩種。
礫岩

礫岩係沉積岩嘅其中一種，主要由碎石再加埋沙、淤泥、黏土沉積而成。
示威

2013年5月8號，超過12萬人聚集喺馬來西亞雪蘭莪州格拉納再也體育館舉行示威，抗議第13屆馬來西亞下議院選舉不公，質疑納吉阿都拉薩領導嘅執政黨國民陣線喺選舉中舞弊。
示威係一班人有共同意見嘅展現，係激進主義嘅一種，通常係一班人集結喺同一地方，係為咗同一意見而集結，佢哋嘅意見顯得好有重要性。
示威者

示威者係參加示威嘅人，包括發起人、糾察、加入示威活動嘅人、唔包括旁觀嘅人。
示威者或者會絕食，叫口號、遊行、舉標語、靜坐、街頭表演、收捐款、上訪、口角咁。
暴力示威者或者會沖擊政府建築物、銀行、百貨公司、電視台、燒車、打交咁。
絲

絲，又叫蠶絲，係蠶蟲結繭時吐出嘅纖維，可以織布做衫，叫絲綢。

歷史
最早，絲綢係喺新石器時代嘅中國製造，差唔多四千年前嘅仰韶文化。喺依家嘅浙江地區，有啲絲綢遺跡可以追溯到公元前2700年。再過幾千年，中國一直都係唯一控制絲綢生產嘅地方。當絲綢之路喺公元前一世紀尾開通之後，絲綢嘅生產同貿易就由中國開始擴散，連接亞洲同歐洲。
統計模型標明

統計模型標明（英文：statistical model specification）係指「講明一個統計模型要包含邊啲變數喺入面，仲有係啲變數要成點樣嘅函數」嘅過程。
統計模型選擇

統計模型選擇（statistical model selection）泛指「由多個『可能描述到啲數據嘅統計模型』嗰度揀一個」嘅過程；通常係會靠「邊個模型嗰啲適合度指標最靚」嚟做基準揀。
統計自由度

幾多。自由度呢個值幾重要，可以話到畀分析者知，場分析有幾能夠真正噉搵出實質存在嘅效應，所以啲人做親進階嘅統計分析，往往都會留意場分析嘅自由度有幾高。

基本概念
内文：統計、獨立 (概率論)同統計量
要計自由度，可以用以下呢條式:p 60：
獨立數值嘅數量  要估計幾多個統計量
用例子說明，想像而家手上有個樣本，樣本入邊有 3 隻貓，已知佢哋嘅平均體重係 5 公斤咁多，噉
如果貓 A 嘅體重係 4.0 公斤，而貓 B 嘅體重係 6.0 公斤，噉貓 C 嘅體重一定會係 5.0 公斤—可以自由變化嘅數值得 2 個；
如果貓 A 嘅體重係 4.5 公斤，而貓 B 嘅體重係 7.0 公斤，噉貓 C 嘅體重一定會係 3.5 公斤—可以自由變化嘅數值得 2 個；
... 如此類推。噉想像而家樣本有 50 隻貓，研究者想計呢 50 隻貓嘅平均體重，假設呢 50 隻貓嘅體重係彼此之間獨立嘅，要估計統計量有 1 個（平均值），自由度就係
亦即係話統計自由度可以想像成「有幾多個數值可以自由噉變化」。
進階啲嘅統計測試嘅自由度，可以用同樣方法嚟想像。例如想像家陣要做線性迴歸分析，個迴歸模型有  咁多個自變數，而樣本大細係 ，統計自由度就係
當中  要減  而唔係 ，噉係因為個迴歸模型嘅截距都係一個要估計嘅參數。

點解重要
睇埋：統計功效
喺廿一世紀初嘅應用當中，自由度係一個相當重要嘅數值。啲人喺社科同醫學上成日會做統計分析，要解答例如—
「喺呢一班人當中，智商同社經地位兩者之間係咪成正比？」
「有呢隻癌症嘅病人，平均有幾耐命？」
「有亞氏保加症嘅細路受呢種訓練，社交能力平均升幾多？」
... 等嘅研究問題，基本上都實會睇睇場統計分析嘅自由度有幾高。如果一場分析嘅自由度低，就表示手上嘅資訊量（相對於想要估計嘅參數嘅數量）比較少，而呢點就表示分析者對於「呢場測試係咪真係能夠探測到實質存在嘅效果」（統計功效）存疑。簡化噉講嘅話，如果一場統計分析自由度高，就表示分析者手上有好多多餘嘅資訊，噉例如估計迴歸模型嗰啲參數嗰陣，就有多啲唔同個案嘅值可以攞嚟代入條式嗰度，有得代多幾次嚟驗證吓個模型係咪真係做到準確嘅預測。
統計自由度嘅計法就噉睇好似好簡單。喺好似計平均值或者迴歸分析呢啲簡單基本嘅分析當中，自由度睇一兩個數值就計得到出嚟，但喺進階啲嘅統計模型—例如結構方程式模型—入邊，一個統計模型可能閒閒哋有成幾十個參數，可能會要求個樣本坐底有 200 個個體先至算係有充足嘅自由度。
統計距離

統計距離（英文：statistical distance）係統計學上嘅一個概念。一個表示統計距離嘅指標會量化噉表示兩嚿統計物體（兩個隨機變數或者兩個概率分佈）之間嘅距離（相距幾遠）。簡單嘅例子有表示兩個常態分佈嘅平均值相差幾遠。
統計機械翻譯

統計機械翻譯（英文：Statistical machine translation，SMT）係機械翻譯嘅一種做法，靠分析雙語語料庫，得知兩隻語言啲字嘅統計關係，達致機翻。

概論
睇埋：統計學、語料同N-gram
簡單噉講，可以首先諗吓字詞層面嘅翻譯：
想像研究者手上有一大拃語料，啲語料包含咗（例如）由隻語言寫出嚟嘅文，仲講明嗮邊句粵文句子對應緊邊句法文句子；
個 MT 程式想知 pomme 呢隻法國話嘅字要點譯做廣東話；
佢可以摷勻嗮啲語料，睇吓啲有隻 pomme 字嘅法文句子，佢哋對應嗰啲粵文句子有咩共通點；
假設啲粵文句子夠代表到「好多唔同意思但都有提到蘋果」嘅句子，個程式應該會發現啲對應嘅粵文句子都有蘋果；
－個 MT 程式可以畀蘋果做 output。

原理
呢種機翻嘅原理係揾一大柞事先人手翻譯咗嘅兩種語言嘅句子返嚟做樣本，再寫啲程式去教部電腦揾出唔同字之間嘅統計關係。舉個例說明：如果部電腦撞到一句英文句子入面有「disturbing」呢個字，噉佢會嘗試透過啲樣本嚟計吓個字應該譯做「令人不安」嘅機會率係幾多幾多，同埋呢個機會率會點樣隨住「句句子入面仲有乜嘢字」變化（如果個字俾寫嘢嗰個人用嚟形容一套驚慄片，噉應該譯做「令人不安」嘅機會率就會高啲）。喺部電腦處理完個樣本之後，佢內部會產生一個統計模型，而呢個統計模型嗰柞參數會由個樣本嗰度導出。一般嚟講，個樣本愈大，統計機翻嘅準確性就愈高。到咗廿一世紀，世界上有多個政府都興用呢種手法翻譯佢哋啲文件，例如加拿大嘅聯邦政府就用咗呢種方法同佢啲文件做英法（佢嗰兩個官方語言）翻譯，而且 Google 翻譯都有用咗呢種手法。
統計機翻相當受歡迎，有唔少科學家都想進一步發展佢，甚至有人提倡話再進步啲嘅統計機翻能夠淨係用一種語言嘅樣本就可以做到機翻。
統計量

統計量（英文：statistic，冇 s）喺統計學上係指由數據嗰度做計算得出、用嚟做進一步分析嘅數值，例子有平均值。
竇靖童

竇靖童（簡化字：窦靖童，英文：Leah Dou，1997年1月3號—）係中華人民共和國女歌手，2016年正式出道。佢喺北京出世，係歌手王菲同竇唯個女。
竇唯

竇唯（1969年10月14號—）係中國大陸嘅搖滾音樂歌手，王菲前老公，1991年之前係黑豹樂隊嘅主唱，1994年大陸搖滾人一齊喺香港開嘅「中國搖滾樂勢力」演唱會佢都有出場。
竇娥冤

《感天動地竇娥冤》，簡稱《竇娥冤》係元朝劇作家關漢卿最出名既雜劇，個古仔係根據《列女傳》講既著名冤案「東海孝婦」改篇而成。
《竇娥冤》採用元朝雜劇劇本最常見既四折一楔子劇本體制，個古仔講竇娥從小死咗老母，七歲既時候俾佢老豆賣咗俾蔡婆家做童養媳，十七歲既時候成婚，兩年唔夠佢老公就病死咗，竇娥同蔡婆相依為命。
流氓張驢兒睇中咗竇娥，迫蔡婆婆將竇娥嫁俾佢，竇娥唔肯，張驢兒同佢老豆張孛老喺蔡家賴死唔走。之後蔡婆婆病咗，竇娥做羊肚湯俾佢飲，張驢兒偷偷喺湯裡面落毒。當竇娥將羊肚湯俾蔡婆婆飲既時候，蔡婆婆唔舒服，想要嘔，無飲到，最後碗羊肚湯就俾張孛老喝咗。張孛老飲咗羊肚湯之後中毒死咗。張驢兒毒死自己老豆之後就屈竇娥殺人。
張驢兒收買咗貪官桃杌，拷打竇娥同埋蔡婆婆，最終屈打成招，竇娥承認殺人，被判斬首。係法場上，竇娥「負屈銜冤」，臨執行死刑之前，竇娥含淚向蒼天發誓，話佢既冤屈只有老天爺知道，為咗證明佢既清白，佢對天發咗三個誓：血濺白練，六月飛雪，楚州大旱三年。最終，竇娥既冤屈感動咗上天，三個誓言都實現咗。
竇燕山

竇燕山又名竇禹鈞，係五代後晉幽州人（家下天津薊州）。佢年過四十連生五子而登科，因教子有方，成為後世佳話。喺粵語之中嘅「老竇」一詞，並非關於呢個故事，而係容若先生所創作。
窺探者

《窺探者》（英文：The Watchers）係2024年美國電影，由狄高達芬寧、佐治娜金寶、奧利華芬尼根主演，伊珊娜禮切沙也馬蘭執導。
窿緣桉

窿緣桉（粵拼：lung1 jyun4 ngon1；學名：Eucalyptus exserta）係桃金娘科桉屬嘅常綠喬木，原產地喺澳洲東邊嘅沿海地區，而家喺澳洲東邊同中國嘅華南地區先至搵到。

形態
呢樖嘢一般有10—15米高，樹幹比較直或有些小彎，樹皮係暗啡色，表面比較粗糙兼有裂紋，好似啲纖維噉；嫩枝有成日沊落嚟嘅镼嘅棱響度。而樹葉方面，嫩嗰陣係對生，成熟嗰時係互生嘅革質品種，有窄嘅披針樣；而花嘅方面，佢係遮形花序，生喺樹杈嗰度，而且一次生3—8朵花，萼管係半球形有唔明顯嘅棱響度且公蕊比較多；每年5—9月開花。果同波形差唔多噉，熟咗嗰時係深綠色帶有啡斑響度；佢啲核係黑色。

適應環境
佢鍾意喺暖而濕嘅環境入面生，適應到喺鹽鹼地嘅環境入面生存。

用途
呢種植物唔單止可以畀人睇，甚至可以用嚟做木材都得。另外，佢嘅枝葉可以用嚟整香油，同時佢嘅葉可以做藥都得。佢嘅葉可以醫皮膚濕疹、疥瘡、手腳生癬嘅嘢。
竇州

竇州，中國舊時一州，相當於今日廣東信宜市。

史
大唐貞觀八年，即六三四年，改南扶州為竇州，治所信義縣，即今日廣東省信宜市西南。州境有羅竇洞得名。轄境相當今日信宜市等。
北宋熙寧四年，即一〇七一年，併入高州。
芒果蛋糕

芒果蛋糕係用芒果做主要材料嘅蛋糕，一般係將芒果肉同鮮忌廉溝埋放落蛋糕嘅面頭同夾層。
芒萊

芒萊（越南文：Thị xã Mường Lay）係越南奠邊省下轄嘅一個市社。
芒桑

芒桑（西班牙文：Monzón）係西班牙一城，舊時係阿拉貢王國京師，而家歸阿拉貢自治區管。
芒洲

芒洲係香港以前嘅一個島，響新界葵涌東南對出一帶。個島喺1960年代尾醉酒灣填海嗰時填平咗，同葵涌南面黐埋。即係家下葵涌貨櫃碼頭第三至第四號碼頭之間。
芒種

芒種係廿四節氣中嘅第九個，響陽曆6月5號或者6月6號，亦即係太陽響黃經75°嗰日。
芒果汁

芒果汁係用芒果榨出嚟嘅果汁嘢飲，亦係整芒果布甸同其他芒果甜品嘅原料。
芒果糯米飯

芒果糯米飯係種泰國甜品，用芒果肉配搭甜嘅糯米飯，面頭淋上椰漿。
糯米飯亦可以改用黑糯米，整成芒果黑糯米。
芒芝

麥絲·芒芝（英文：Maxi Mounds，1972年10月25號—）係美國模特兒、鹹片女星。佢有人類最大嘅胸，胸圍有153.67公分（42英寸），係健力士世界紀錄保持者。
第一航空

第一航空（First Air）係加拿大一間航空公司。
第一街

第一街（英文：First Street）係香港西營盤一條馬路，由東邊街開始，去到薄扶林道。
第一財經

第一財經（簡化字：第一财经，縮寫CBN）係中國大陸一家擁有報紙、雜誌、電視等媒體業務晒嘅財經傳媒集團，喺中國大陸有廣泛嘅影響力。
第一身射擊遊戲引擎

第一身射擊遊戲引擎（FPS game engine）係指專門俾人用嚟開發第一身射擊遊戲嘅遊戲引擎。
第一集團

第一集團（FirstGroup plc）係一間總部設喺蘇格蘭Aberdeen嘅交通運輸公司，業務範圍包括英國、愛爾蘭、美國等地。家下係倫敦證券交易所上市公司，亦係FTSE 250指數成份股公司之一。
公司前身分別係Badgerline Group同埋GRT Limited兩間巴士公司，喺1995年6月合併成第一巴士（FirstBus），營運巴士業務。隨住英國鐵路私營化，公司喺1998年開始進駐鐵路，同年12月公司改名為第一集團。
第一產業

第一產業（primary production），包含農業、捕魚業、以及採礦業等嘅行業，由自然界嗰度攞資源。
第一財經電視

第一財經電視係第一財經傳媒有限公司旗下嘅電視部門，製作播出以投資者為對象嘅專業財經節目。電視廣播總部設喺
上海，喺北京、深圳兩地設有直播室，並喺香港、星加坡、東京、首爾、悉尼、洛杉磯、三藩市、芝加哥、紐約、倫敦、吉隆坡等地擁有特約觀察員。
芳香化合物

芳香化合物（aromatic compound）又稱芳香族化合物，係指有芳香環嘅有機化合物。
芳野美樹

芳野美樹 ，係日本嘅一個配音員，出名嘅配音作品有數碼傳動戰士。

配音作品一覽
呢個表唔完整，歡迎加料。
芷珊約您

《芷珊約您》（Star Trail）係香港無綫電視製作嘅訪談節目，由黎芷珊主持，2024年4月21號到6月9號逢禮拜日21:30-22:30喺翡翠台首播。節目會訪問一啲去到外地開巡迴演唱會嘅香港歌手。
芸香

芸香（粵拼：wan4 hoeng1；學名：Ruta graveolens）係芸香科芸香屬嘅草本植物，亦係一種香草。
廣東人會將芸香叫做「臭草」，放落綠豆沙煲。
歐美國家亦有。原本曾經喺規模較大嘅嘅園藝大店有售（Rue；小盆栽或苗）。[未記出處或冇根據]近年有指易引起敏感，要去特別嘅栽培植物苗圃訂購。亦有海外華僑會喺後花園或溫室種植。[未記出處或冇根據]
芳野監

芳野監係古代日本嘅一個令制國，屬畿內地區，由大和國吉野郡分出，估計716年設置，738年​廢除。
芷江

芷江係中國湖南懷化一個侗族自治縣，總面積2096平方公里，人口35.5萬。
若望十三世

若望十三世（John XIII，935年—972年9月6號）係羅馬天主教第133任教宗，965年到972年在位。
若望十世

若望十世（John X，860年—928年6月）係羅馬天主教第122任教宗，914年到928年在位。
若望十四世

若望十四世（John XIV，—984年8月20號）係羅馬天主教第136任教宗，983年到984年在位。
若望四世

若望四世（John IV，—642年10月12號）係羅馬天主教第72任教宗，640年到642年在位。
若望十一世

若望十一世（John XI，910年—935年12月）係羅馬天主教第125任教宗，931年到935年在位。
若望十七世

若望十七世（John XVII，966年8月12號—1003年11月6號）係羅馬天主教第140任教宗，1003年在位。
若望十九世

若望十九世（John XIX，—1032年11月9號）係羅馬天主教第144任教宗，1024年到1032年在位。
若望十二世

若望十二世（John XII，937年—964年5月14號）係羅馬天主教第130任教宗，955年到964年在位。
若望十五世

若望十五世（John XV，—996年4月1號）係羅馬天主教第137任教宗，985年到996年在位。
若望十八世

若望十八世（John XVIII，—1009年7月18號）係羅馬天主教第141任教宗，1004年1月至1009年7月18號在位。
落水狗

《落水狗》（Reservoir Dogs）係一部1992年嘅美國犯罪驚悚電影，由昆頓塔倫天奴執導，係佢第一部拍嘅長篇電影。主演係夏菲基圖、Michael Madsen、史提夫布斯美、Chris Penn、添羅夫、昆頓塔倫天奴。
落合福嗣

落合福嗣 ，係日本嘅一個男配音員。

配音作品一覽
呢個表唔完整，歡迎加料。
落地生根

落地生根（粵拼：lok6 dei6 saang1 gan1；學名：Bryophyllum pinnatum）係景天科落地生根屬嘅肉質草本植物，原產非洲馬達加斯加。

名
佢生命力好犀利，葉跌落泥度都識生根，所以叫「落地生根」。

用途
落地生根可以當中草藥用，有止血解毒嘅功效。
落羽杉

落羽杉（粵拼：lok6 jyu5 caam3；學名：Taxodium distichum），又嗌落羽松（lok6 jyu5 cung4），係杉科落羽杉屬嘅落葉喬木，原產北美洲東南。

形態
植株高30～50m，幹基肥大，根基似屈咗嘅膝頭箇，樹冠圓錐形。葉條形，排喺樹枝頂，扁平排成似羽毛噉兩列。葉色方面，到咗秋天嗰陣，未到冬天落葉前變暗啡紅。果屬毬果，樣似波或近似蛋嘅圓形。

生長環境
呢樖嘢鍾意喺溫暖濕潤嘅氣候同夠嗮有陽光嘅環境先至生。佢好禁（kam1）水濕，甚至可以抗到污染同颱風。甚至有防風同保護海邊嘅功效。

用途
呢樖嘢除咗可以畀人睇之外，甚至可以用嚟做木材都得。
落合正幸

落合正幸（1981年7月11號—）係日本足球員，司職後衞，效力過柏太陽神，鳥棲砂岩，川崎前鋒，及栃木SC。
落合弘治

落合弘治 ，係日本嘅一個男配音員。

配音作品一覽
呢個表唔完整，歡迎加料。
落山道

落山道（英文：Lok Shan Road），係香港九龍土瓜灣嘅一條馬路，由旭日街開始，去到靠背壟道。
落格風暴

《落格風暴》（The Drop）係一部2014年美國犯罪劇情片，由Michaël R. Roskam做導演，改編Dennis Lehane嘅2009年短篇小說《Animal Rescue》。主演係Tom Hardy、露美慧柏絲、占士簡東費尼（佢最後一個扮演嘅電影角色）。
自相似

曲氏雪花係自相似嘅一個出名例子。
自相似（粵拼：zi6 soeng1 ci3；英文：self-similarity）喺數學上係指一件物體同佢其中一部份相似（或者大致相似）。
好多碎形都有自相似呢種特性。
自由體圖

如果  ，就會令嚿物體沿  嘅向左下方向有個加速度，而佢向嗰個方向嘅速度就會上升。畫做自由體圖嘅話：
好似上述噉嘅圖喺（例如）建築設計上可以用嚟分析喺一間建築物嘅入口隔離、用嚟俾輪椅用嘅斜路嘅力學設計。
自監督式學習

自監督式學習（英文：self-supervised learning）係機械學習嘅一隻分椏，係一種中間形式介於監督式學習同非監督式學習嘅。自監督式學習涉及一種自主式學習，使到人工神經網絡做協助而嘸需要啲人類預先分類好嘅樣本數據。首先，隻網絡會面對一隻pretext任務，相對容易解決同評估嘅，但需要對數據有高水平嘅語義理解，解決佢反過來有助於解決另一隻下游任務。雖然第一步主要係基於啲偽標籤，啲透過轉換原始數據嚟生成嘅，但實際分類過程可以透過監督式或者非監督式學習來進行。背後嘅惗法畀pretext任務嘅係，解決隻相對簡單尐嘅問題會初始化啲權重畀神經網絡，令到隻模型得用喺其他啲應用。近排自監督式學習體現出嘅成果幾有前途吓，並已得到實際應用喺處理圖像、影片同音頻當中，着Facebook等用喺自動嘅語音識別裏頭。

區別戥其他種機械學習
自監督式學習屬監督式學習嘅範圍，因為目的畀種途徑都係生成分類好嘅輸出跟啲輸入來，之不過冇明顯用到帶標籤嘅輸入輸出孖。相反，相關性、數據裏頭𤗈有嘅中繼資料或者存在喺輸入裏頭嘅領域知識得到隱式、自動噉提取跟數據出。然後啲訊息，啲生成跟數據本身嘅就着攞嚟做分類。
之但係，自監督式學習都類似非監督式學習，因為佢嘸使明確指定任何標籤喺啲做例子嘅數據裏頭。但相較非監督式學習，實際嘅學習過程並冇憑藉固有嘅數據結構。
監督式學習同非監督式學習嘅結合喊做半監督式學習，裏頭只有一部分仔學習資料得到標記。之相較自監督式學習都有好大嘸同，因為後者嘸需要任何明確嘅標籤。

應用
自監督式學習佢效率高過監督式學習好多，尤其係喺樣本數據攞嚟學習嘅係好少嘅情景下。種情況下，種方法有可能克服到傳統機械學習嘅局限性並開拓出新嘅應用領域。自監督式學習特別啱自動處理圖像、語音同影片。例如，Facebook 開發了一種自監督式演算法帶有 wav2vec 嘅來執行自動語音識別，其中使到兩隻深度卷積神經網絡係相互構建嘅。Google 開發嘅 BERT 模型着用嚟譬如等理解上下文畀啲嘢檢索查詢嘅理解得好多尐。另外，OpenAi 研究出一種喊做 GPT-3 嘅自回歸語言模型使喺處理自然語言嘅，可以攞來翻譯文本或者回答問題等。現有嘅方法似聚類、降維或者推薦系統之類都可以得到改進憑自監督式學習。具體嘅應用例有自動駕駛 、機械人手術或者單目內窺鏡檢查。
自畫像

自畫像（self-portrait）係指畫畫嗰個人畫自己個樣嘅作品。英文嘅「self-portrait」廣義上可以包埋自雕像等由一個人整嚟描繪自己嘅作品。
自由閪

2019年香港書展《100毛》攤位用「自由係...」做主題，諧音正好係「自由閪」。
自由閪／自由屄（粵拼：zi6 jau4 hai1；俗寫／變種：自由西／自由hi／自由Hi／freedom-hi），係香港一個潮流用語；視乎情景，可以用嚟粗鄙辱駡（蕩婦／盲目爭取自由嘅傻瓜）或幽默自嘲（民主鬥士；與極權龜、建制閪、極權撚同建制撚等相對）。
用作批評人哋政治理念嘅貶義詞時，「自由閪」可意譯成英文「libtard」。

出處
2019年6月12號反送中包圍立法會期間，警方武力清場，部份示威者被逼退守到商場入面，有位特別戰術小隊警員喺商場門口大嗌「出嚟啦！屌你老母！自由閪！」，用粗口挑釁示威者，過程畀人拍低咗片，擺上網瘋傳。

爭議
有分析認為「警察」嗰時並唔係嗌「自由閪」，而係嗌「豬閪」。
亦有網友認為警員當時係嗌「豬油閪」。
有學者同女權主義者嚴厲抨擊官方行為。
自由體操

自由體操（Floor），係競技體操嘅其中一個項目，男女選手都玩得。選手喺專用場地入面，喺指定時間內完成一套動作，唔涉及任何道具。
網罟座

網罟座（Reticulum）係家下八十八西洋星座之一。佢響天球南部，佔天球面積114平方度。地球北半球來講，網罟座係冬天嘅星座，即係冬夜會見到。肉眼可以睇到嘅星，約莫15粒到。有一到四等星5粒，即係有3等星1粒、4等星4粒。
網遊結束營運

網遊結束營運，又嗌關服、停運，係網絡遊戲（唔理係電腦版定手機版）或網頁遊戲入面成日見到嘅現象，即係閂咗遊戲伺服器且停止營運服務。網遊唔理營運幾耐，都會有同玩家講拜拜之時。
喺代理商同某網遊或頁游簽咗約之後，會同開發商傾「營運幾耐」；若果營運時長差唔多期滿，會傾繼唔繼續簽約。屆時雙方要睇網遊家下有幾多人玩同營收狀況、開發商對於呢種網遊嘅將來規劃，或係唔係繼續投入開發動能等情況而做簽約評估。若果網遊確定冇得繼續簽約時，就會宣佈結束營運。
一般嚟講，網遊喺營運期間唔會熄咗伺服器，除非係每個禮拜嘅維護期間。不過有啲網遊因長期營運不善或玩家流失嘅情況，而事先合併或撤銷伺服器，等玩家合流一齊玩。

出現情況
以下情況都可能出現網遊結束營運：
遊戲人數出現衰減，直到冇人玩。
遊戲原廠商同代理商有拗撬且冇達成共識
長期營運狀況冇改善
代理商同遊戲原廠商簽約嘅時長已經期滿，且唔再續約。
遊戲原廠商同代理商有宣佈結束合作
遊戲原廠商或代理商是但一方執笠
遊戲原廠商或代理商是但一方爆出大龍鳳且問題未解決
遊戲原廠商宣佈嗰款網遊有嚴重問題（例如大量BUG或編程錯誤或侵權）需要解決
遊戲原廠商宣佈營運嗰款網遊時，成日做蝕本生意，冇前途。

官方應對同實行措施
一般情況下，網遊確定冇得繼續簽約時，正規同山寨嘅網遊都有唔同嘅計劃。

正規網遊
喺停運前1～3個月內會喺官網同社群公開發佈結束營運公告，同時嗌網遊玩家提早做好停運前嘅心理準備。
部份網遊會同步停埋網遊商城同埋儲錢服務
宣佈咗結束營運後到實際結束營運當日爲止，除咗會將淨低改版啲嘢更新完外，重會將原先用錢買得嘅嘢轉成用遊戲幣嚟買或轉移到其它網遊入面或退費等行爲。
網遊營運方宣佈停運後，唔畀玩家註冊新賬號或新開角色嚟玩。
結束營運嗰日，遊戲公司會按公告時間閂咗伺服器，有部份網遊會保留玩家3～6個月嘅電磁資料，避免玩家申訴時搵唔到玩家相關遊戲記錄。亦有部份網遊會同時刪晒玩家喺指定網遊入面啲數據。
結束營運嗰日，後續冚唪唥網址都會跳轉到結束營運公告頁而避免玩家通過搵嘢鏈到其它頁面時出現HTTP 404錯誤代碼。
有部份網遊原廠商喺網遊停運後，經授權批准畀第間廠代理或直接開源伺服端或直接退出當地市場，或者直接提供單機版。

山寨網遊
喺停運前唔發佈公告就結束營運或發佈公告後到實際結束營運當日爲止相隔唔夠半個月，令玩家嬲到永遠唔玩佢間公司啲網遊嘅現象。
部份網遊喺結束營運前，搞大型促銷活動（例如清倉行動）嚟吸引生意。
結束營運之後，原先用錢先至買得嘅嘢唔單止唔退費，相反重唔轉到其它網遊或遊戲幣之用途。
網遊營運方收到停運啲事之後，都可以繼續註冊新賬號或新開角色嚟玩。
部份網遊喺結束營運前，未經預兆就直接閂咗伺服器，甚至唔理網遊玩家而直接刪晒玩家喺指定網遊入面啲數據。
未到結束營運當日，後續冚唪唥網址都會直接HTTP 404甚至無法訪問嘅情況。

玩家常見現象
網遊官方宣佈停止營運後，有啲唔抌錢或抌咗好少錢嘅玩家會喺停止營運前提早退出遊戲或提早刪走遊戲角色數據。而抌咗好多錢啲玩家會睇情況，按網遊官方宣佈嘅措施而申請轉移或退錢，亦有啲玩家會提早賣號或轉號或賣走道具畀第啲人。若果係隸屬公會創辦人或領導玩家（尤其係大公會），會公佈解散公會嘅消息。亦有時出現有線上或線下嘅遊戲告別聚會情況。退出網遊後，有啲玩家會去到其它事業或玩新嘅遊戲；亦有玩家出現求助心理治療或向遊戲方提出檢控嘅事。重有啲遊戲喺官方宣佈結束營運後，創辦私服或離線版。
網誌

網誌（英文：Blog，音譯博）係種個人網站，即係互聯網（Web）上面嘅日誌（Log），畀人貼下日記、個人感受或者其他資訊。寫網誌嘅人叫網誌寫作人（英文：Blogger，音譯博客）。
網際協議

網際協議（英文：Internet Protocol，簡稱IP），又叫互聯網協議，係一種互聯網上用封包交換數據嘅協議。
IP係喺TCP/IP協議套組入面網絡層嘅主要協議，任務係淨係根據源主機同目的主機嘅地址傳送數據。為咗爾個目的，IP定義咗搵址方法同數據報嘅封裝結構。第一個架構嘅主要版本，而家叫做IPv4，仍然係最主要嘅互聯網協議，儘管世界各地正係積極部署IPv6。
呢篇網際協議係關於互聯網嘅楔位文章，重未寫完嘅。麻煩你幫手充實佢。
網走郡

網走郡（日文：網走郡／あばしりぐん Abashiri-gun）係日本北海道鄂荷次克綜合振興局嘅一個自治郡，轄下有3町。
美幌町
津別町
大空町